En voinut uskoa murhanneeni.
Riistin kahden miehen hengen.
Sitä ei voi korjata.
Olen todella pahoillani siitä, mitä tein niille pojille.
KUOLEMANRANGAISTUS OTETTIIN USA:SSA TAAS KÄYTTÖÖN 1976
SEN JÄLKEEN YLI 8 000 IHMISTÄ ON TUOMITTU KUOLEMAAN MURHASTA
JAKSO KERTOO KUOLEMAANTUOMITUSTA VANGISTA #990130
Olen Brandon Hutchison. Sain syytteen kahdesta ensimmäisen asteen murhasta.
Sain kuolemantuomion.
En ole ennen puhunut tästä -
enkä yhdistänyt muita enkä itseäni mihinkään rikoksiin.
Tiedän, mitä tein. Otan vastuun siitä.
NETFLIX-ALKUPERÄISSARJA
Tämä on tositarina.
Aloitetaan siitä.
Halusin kapinoida ja aiheuttaa kaaosta.
-Halusin selvittää, kuka tappaa kenet. -Tein valinnan.
Riistin hänen henkensä.
En ikinä suunnitellut tekeväni niin. Kunpa en olisi tehnyt niin.
Tiesin nousevani autosta ja murhaavani ne kaksi miestä.
Hän polvistui edessäni, ja muistan vain, että painoin liipaisinta.
Tapoin heidät molemmat.
Puukotin kuoliaaksi.
SANATON KÄSKY
SOUTH CENTRALIN VANKILA LICKING, MISSOURI
TAMMIKUUN 1. PÄIVÄNÄ 1996 -
BRANDON HUTCHISON AMPUI KUOLIAAKSI VELJEKSET BRIAN JA RONALD YATESIN
BRANDON HUTCHISON EI OLE TÄTÄ ENNEN PUHUNUT JULKISESTI SEN PÄIVÄN TAPAHTUMISTA
VENTURA, KALIFORNIA
Synnyin Kalifornian Venturassa vuonna 1974.
Vartuin siellä 18- tai 19-vuotiaaksi asti.
Minulla oli kaksi veljeä. Yksi vanhempi ja yksi nuorempi.
Lapsuudessani oli seksuaalista hyväksikäyttöä.
En tiedä, milloin se alkoi. Muistaakseni -
lastentarhassa. Aloin käydä psykologeilla ja muualla käytökseni takia.
Olen saanut apua käytösongelmiini koko elämäni.
Kokemani draaman takia -
käytin metamfetamiinia ja alkoholia.
Kenties kestääkseni tunteet, joita en osannut ilmaista.
Poltin ruohoa ja join nuorempana,
mutta metamfetamiinin käyttö lisääntyi ollessani noin 15.
Olin huumeriippuvainen. Yksinkertaisesti sanottuna.
Se oli -
tuhoisaa.
Tapasin Michellen motellihuoneessa. Taisin olla 15.
Myin hänen ystävälleen 30 grammaa ruohoa.
Hän oli siellä poikaystävänsä kanssa.
Yhdeksän kuukautta myöhemmin hän odotti vanhinta poikaani Jerryä.
Olisinpa ottanut vastuun ja ollut mies,
mutta amfetamiini otti ylivallan.
Suhde Michellen kanssa pätki vuosia. Saimme kaksi lasta yhdessä.
Lakkasin lopulta tapailemasta häntä 17- tai 18-vuotiaana.
Missourissa oli tarkoitus aloittaa alusta. Luulin, että siitä alkaisi -
parempi elämä.
Se ei onnistunut.
Tapasin Freddy Lopezin, kun hän nai serkkuni täällä Missourissa.
Freddy vuokrasi talon ja aikoi perustaa sen viereen autopesulan.
Mutta se oli enemmänkin kulissi huumejuttuja varten.
Freddy välitti marihuanaa ja toi sitä noin 25 kiloa kerrallaan -
Kalifornian-matkoiltaan.
Aluksi työskentelin Freddylle kasvattaakseni asiakaskuntaa,
mutta huumeiden käyttö lähti taas käsistä.
Kerroin hänelle, kuinka metamfetamiinilla voittomarginaali olisi paljon suurempi.
Se alkoi virrata kovaa.
Tapasin Michael Salazarin Freddy Lopezin kautta.
Hän tuli tänne Kaliforniasta.
Michael suojeli Freddyä.
He olivat samassa jengissä Kaliforniassa -
ja kehittivät toimintaansa.
JOULUKUUN 31. PÄIVÄ, 1995
Olimme uudenvuodenaaton juhlassa Freddy Lopezin autotallissa.
Joimme, juhlimme ja vedimme viivoja.
Lisää juhlijoita saapui paikalle, ja kaikki tulivat toimeen keskenään.
Tapasin Ronald ja Brian Yatesin sinä iltana Freddy Lopezin luona.
Minä, Brian ja Ronald pelasimme dominoa autotallissa.
Jostain syystä he puhuivat Michaelista ja Freddystä.
He haukkuivat heitä meksikolaisiksi märkäseliksi.
Märkäselkä viittaa Rio Grandeen ja rajan yli uintiin.
Se on ollut rasistinen herjaus jo pitkään.
Menin ulos ja tapasin Michaelin.
Sanoin: "Et uskokaan, mistä he puhuvat."
Hän meni sisään ja alkoi ampua.
Hän ampui Briania -
ja sitten Ronaldia.
Järkytyin.
En ollut ennen nähnyt, että jotakuta ammutaan.
Ronald ei kaatunut heti, vaan kotvaa myöhemmin.
Hän luhistui.
Hän ryömi autotallin lattialla.
Michael otti ruuvimeisselin ja alkoi puukottaa Ronald Yatesia.
Se oli kaoottista.
Sen nähtyäni luulin, että minutkin ammutaan.
Menin sisään taloon ja kerroin Freddylle, että jotain sattui.
Kun hän tuli autotalliin,
hän ihmetteli, mitä hittoa tapahtui. Ronald pyrki ulos tallin takaovesta.
Freddy käski hakea hänet takaisin, koska hän yritti avata autotallin ovea.
Vedin Ronaldin takaisin ja potkin häntä.
Joku kysyi, soitetaanko ambulanssi. En tiedä, kuka.
Sanoin, että he tekevät kuolemaa. Suusta tuli verta, eivätkä he liikkuneet.
Freddy käski tuoda auton pesulan taakse.
Michaelin kanssa nostin veljekset takaluukkuun.
AMPUMISESTA JA PUUKOTUKSESTA HUOLIMATTA YATESIN VELJEKSET OLIVAT YHÄ ELOSSA
Olin ratissa.
Freddy oli pelkääjän paikalla ja Michael takapenkillä.
Joku alkoi meluta takakontissa, ja Freddy käski pysäyttää.
Freddy antoi minulle .22-kaliiperisen pistoolin.
Tiesin, mitä tehdä. Heidät piti ampua.
Se lieni sanaton käsky. En ole varma. En ole synnynnäinen murhaaja.
Taisin vain noudattaa käskyä.
En ollut huolissani heistä, vaan elossa pysymisestä.
Tiesin nousevani autosta ja murhaavani ne kaksi miestä.
Menin takakontin luo ja avasin sen.
En tiedä, oliko siinä Ronald vai Brian. Tartuin toisen päähän ja ammuin.
Kaksi laukausta.
Tein saman toiselle kontissa olleelle.
Siitä tuli paha ja tyhjä tunne.
Olisi pitänyt puolustella Yatesin veljeksiä -
eikä tappaa heidät.
En ole kertonut tästä aiemmin.
En ole maininnut tätä kenellekään.
Aamukuuden maissa uudenvuodenpäivänä minulle tuli puhelu.
Keskus sanoi: "Kaksoismurha. Apua tarvitaan."
Sain tehtäväkseni lähteä sinne.
APULAISSERIFFI (ELÄKKEELLÄ)
Se ei ollut nätti näky.
Olen Walter F. Metevier.
Olen työskennellyt Lawrence Countyn seriffille 22 vuotta.
Olemme tapahtumapaikalla.
Tästä ruumiit löydettiin.
Molemmat olivat kasvot tuonnepäin.
Yksi tässä ja toinen -
ruoholla.
En eläessäni ollut nähnyt kaksoismurhaa.
On uskomatonta, että sellaista voi sattua.
Olen asunut täällä 30 vuotta. En ole nähnyt vastaavaa.
Pelottavaa.
Mutta tiesin, että se oli teloitus.
Heitä ammuttiin silmiin pienikaliiperisella aseella.
Käänsimme ruumiit ympäri, ja selässä oli haavoja.
Heidät siis tehtiin kyvyttömiksi ja tuotiin tänne tapettaviksi.
Etsivät ja muut päättelivät, että kyseessä saattoi olla jengirikos.
Se oli sanoma joltakulta.
Kun ruumiit makasivat tässä, heidät tunnisti vain siitä, että täällä -
oli hampaita.
Hampaat sattuivat olemaan kotoisin DOC:sta eli vankeinhoitolaitokselta.
On melkoista, sillä hampaissa -
oli merkintä.
Siinä luki DOC:n numero ja hänen nimensä.
Siitä sai toivoa tapaukseen,
ja niin hän paljastui Brian Yatesiksi.
Kun tunnistimme ruumiit, kesti vain noin päivä -
yhdistää ne Freddy Lopeziin.
En tiennyt juhlasta, mutta tutkintamme ansiosta -
tiesimme suunnata Freddy Lopezin kotiin ja vieressä olevaan pesulaan.
VIISI PÄIVÄÄ RUUMIIDEN LÖYTYMISESTÄ -
FREDDY LOPEZ, MICHAEL SALAZAR JA BRANDON HUTCHISON PIDÄTETTIIN
Olen Kerry Lynn Lopez, Freddy Joe Lopezin ex-vaimo.
Tämä oli kotimme Veronan Missourissa.
Täällä järjestimme uudenvuodenjuhlan pesulassa.
Olin siellä sinä iltana.
Olimme kotona pesulan vieressä.
Brandon koputti ovelle.
Hän käyttäytyi hyökkäävästi -
ja sanoi: "Freddy, sinun pitää tulla tänne."
Sen takia juoksin katsomaan, mistä on kyse.
Takaovi on tässä.
Kolo on yhä siinä.
Katsoin siitä.
Näin, miten uskoakseni Ronald yritti ryömiä pakoon.
Tiesin, että hän oli halvaantunut, koska hän yritti poistua.
Kuulin Freddyn sanovan: "Viedään hänet sairaalaan."
Brandon sanoi: "Eikä."
En usko, että Yatesien murhat olivat suunniteltuja.
Uskon, että Yatesin veljekset olivat velassa Freddylle.
Summa oli huomattava,
mutta Brandon alkoi riidellä aggressiivisesti sinä iltana.
Hän näytti merkkejä -
Yatesin veljeksille.
Mutta en usko, että hän suunnitteli tappavansa heidät.
Kun pesulassa oli ammuskeltu, oli selvää,
että sen jälkeen Brandon suunnitteli tappavansa heidät syrjäisellä tiellä.
Veljeni oli huumeriippuvainen. Hän vain halusi olla pilvessä.
Hän oli huonossa asemassa hengenvaarassa.
Uskon, että veljeni Brandon sai syyt niskoilleen.
Olen Matthew William Hutchison.
Brandon on veljeni.
Hän on 14 kuukautta minua nuorempi.
Häntä käytettiin hyväksi seksuaalisesti.
Hän ei kertonut siitä tarkemmin, mutta se oli ehdottomasti hyväksikäyttöä.
Se oli iso juttu. Se on selvä.
Se saattaa olla syynä siihen, miksi hän jatkoi huumeiden käyttöä.
Kun hän tuli tänne Kaliforniasta, hän oli minusta tosi sekaisin.
Kun hän alkoi myydä kovempia huumeita, se lähti käsistä.
Yatesit menivät sinne ostamaan huumeita.
He saivat silloin hyviä huumeita.
Freddy oli pomo.
Hän käski ajaa autonsa paikalle -
ja ohjaili muita. Se oli hänen roolinsa.
Brandon pelkäsi suuresti Freddyä.
Hänelle ei kannattanut ryttyillä, eikä hän ollut hyvää seuraa humalassa.
Freddy oli paha tyyppi.
Brandon on hellä jätti,
mutta häntä voi myös pelotella helposti.
Kun kuulin murhista, uskoin hänen olevan syytön.
Olen Michelle Strand, Brandon Hutchisonin ex-vaimo.
Kun Kaliforniassa päätin katkaista yhteydet Brandoniin,
se tuntui parhaalta päätökseltä siihen aikaan -
huumeiden käytön ja hänen ongelmiensa vuoksi.
Brandon ei ollut yhteydessä poikiin ennen kuin palasi Missouriin -
eikä valitettavasti siihen asti, kunnes palasi vankilasta.
KUULLESSAAN BRANDONIN PIDÄTYKSESTÄ -
MICHELLE PERHEINEEN MUUTTI MISSOURIIN
Halusin tukea Brandonia.
Halusin, että pojat tuntevat isänsä.
Tunsin myötätuntoa.
En ikinä kysynyt Brandonilta tapauksen yksityiskohdista.
Olin täysin varma siitä,
että hän oli syytön -
eikä pystynyt tekemään niin.
Brandon oli piirikunnan vankilassa. Se taisi olla ennen oikeudenkäyntiä.
Nain Brandonin yksinkertaisesti siksi, että rakastin häntä.
Se kävi nopeasti. Saimme halata ja suudella.
Siinä se.
Olin todella nuori ja idealistinen.
Uskoin täysin siihen, että kävisi hyvin.
Että kaikkien osallisten rooli kävisi ilmi.
Luotin oikeusjärjestelmäämme.
HUTCHISON, LOPEZ JA SALAZAR KÄVIVÄT OIKEUDESSA TOISISTAAN ERILLÄÄN
BRANDON HUTCHISON OLI SYYTETTYNÄ ENSIMMÄISEN ASTEEN MURHASTA -
JA JOUTUI ENSIMMÄISENÄ OIKEUDEN ETEEN
Brandonin oikeudenkäynti ei ollut reilu.
Perheellä ei ollut varaa -
saada hänelle kunnollista asianajajaa.
OIKEUDENKÄYNNISSÄ BRANDON HUTCHISON PYSYI VAITI
LOKAKUUN 10. PÄIVÄNÄ 1996 -
HÄNET TODETTIIN SYYLLISEKSI JA MYÖHEMMIN TUOMITTIIN KUOLEMAAN
Muistan tuomitsemisen ja hänen reaktionsa.
Hän meni seinän luo, kääntyi ympäri ja liukui alas seinää vasten kyynelissä.
Se oli musertavaa.
SOUTHEASTIN VANKILA CHARLESTON, MISSOURI
En paheksu ja osoittele sormilla -
niin paljon kuin olisi aihetta.
Huonot päätökset nuoruudessani johtivat sen illan tapahtumiin.
Olen Michael Anthony Salazar.
Voin myöntää heti kättelyssä, että olin siinä mukana törkeällä tavalla.
Mutten ampunut heitä päähän enkä tappanut heitä.
Ammuttuani heitä alun perin -
olin lopun illan -
sekavassa mielentilassa. Kysyin Freddyltä, mitä tehdä.
Joko Freddy tai Brandon teki päätökset lopun illan ajan,
enkä miettinyt lainkaan päätöksiäni.
Luotin vain häneen.
MICHAEL SALAZAR OLI TOINEN VASTAAJA OIKEUDENKÄYNNISSÄ
HÄNTÄ SYYTETTIIN ENSIMMÄISEN ASTEEN MURHASTA,
KOSKA LAIN MUKAAN HÄNELLÄ OLI YHTEINEN PÄÄMÄÄRÄ
Valamiehistön ohjeiden mukaan on vastuussa -
omasta ja toisen käytöksestä, jos auttaa tätä ja päämäärä on sama.
Eli jos autan laittamaan heidät autoon, koska heidät viedään ammuttavaksi,
olen yhtä syyllinen. Mutta en miettinyt niin silloin.
Päämääränäni ei ollut viedä heitä tapettavaksi tien varteen.
Kun heidät jättää tien varteen, joku auttaa heitä.
Niin minä mietin.
Taisin olla nousemassa autoon, kun kuulin laukauksia.
Ihmettelin, että mitä hittoa.
Juoksin auton taakse. Tyyppi heitti heidät ulos autosta.
Kysyin: "Mitä helvettiä tapahtuu?"
En ollut varautunut siihen.
Halusin vain kotiin. En tullut Missouriin asti sitä varten.
Vartuin Kaliforniassa jengien ja huumeiden keskellä kaduilla,
ja tämä oli aivan uutta.
Olin ollut keskellä ei mitään pari kuukautta -
ja yhtäkkiä näin, kun tyyppejä tapetaan. Ei kiitos. Mieluummin palaisin kotiin.
KESÄKUUSSA 1996 MICHAEL SALAZAR TODETTIIN SYYLLISEKSI -
JA TUOMITTIIN ELINKAUTISEEN ILMAN MAHDOLLISUUTTA EHDONALAISEEN
Olen Matt Selby, Missourin Stone Countyn syyttäjä.
Käsittelimme murhatapauksia,
mukaan lukien Ronald ja Brian Yatesin tapauksen.
Siitä oli syytettynä kolme henkeä.
Michael Salazar, Brandon Hutchison ja Freddy Lopez.
Kävikö oikeus toteen?
Mietitäänpä kaikkia kolmea.
Michael Salazar ampui Yatesin veljeksiä. Se voi olla ensimmäisen asteen murha,
joka tarkoittaa harkittua kuolemantuottamusta.
Todennäköisemmin toisen asteen murha.
Mutta sen jälkeen he veivät veljekset autolla maalle.
Brandon ampui heitä otsaan.
Siinä vaiheessa ei ole epäilystäkään, etteikö se ole tahallista.
Tekoa on harkinnut jo jonkin aikaa.
Freddyn osalta ei ollut lainkaan todisteita siitä,
että hän oli autotallissa ammuskelun aikaan.
Emme tiedä, kuinka paljon hän määräili muita,
sillä hän ei sanonut tehneensä niin eikä kumpikaan antanut lausuntoa.
Freddy antoi lausunnon. Kaksi muuta eivät.
FREDDY LOPEZ TODISTI BRANDON HUTCHISONIA JA MICHAEL SALAZARIA VASTAAN -
SAADAKSEEN LIEVEMMÄN TUOMION TOISEN ASTEEN MURHASTA
Saimme ainoat tietomme Freddyltä.
Päätimme tarjota hänelle jotain yhteistyöstä.
Jonkin lievennyksen.
FREDDY LOPEZ EI VASTANNUT PYYNTÖIHIN DOKUMENTISSA ESIINTYMISESTÄ
Freddy visersi kuin lintu.
Hän kertoi kaiken -
saadakseen lievemmän tuomion.
Uskon, että Freddy oli vastuussa Yatesien murhista.
Jos hän ei olisi kuljettanut huumeita,
vaan kuunnellut rakastavaa vaimoaan -
ja käynyt töissä, näin ei olisi käynyt.
Brandon ja Michael auttoivat Freddyä. He olivat kuin iilimatoja.
Samalla tavalla kuin paska vetää kärpäsiä puoleensa.
Anteeksi vain, mutta niin se on.
Kun on koukussa johonkin, toiselle tekee mitä tahansa,
koska hän tietää, mistä huumeita saa.
HUTCHISON TUOMITTIIN KUOLEMAAN JA SALAZAR ELINKAUTISEEN
LOPEZIN TUOMIO OLI 30-40 VUOTTA, KUNNES TILANNE MUUTTUI
Tässä. Potti oli 34 miljoonaa.
Tässä juttu siitä, kun Freddyn perhe voitti lotossa Kaliforniassa.
Tuomio oli 30 vuodesta elinkautiseen. Sitten he voittivat lotossa -
ja hankkivat huippuluokan asianajajan. Mainoslehtinen on täällä jossain.
Tässä. Deen mainoslehtinen. Tämä on huippuluokan asianajaja.
Dee Wampler sai Freddylle kymmenen vuoden tuomion.
Tähän asianajajaan tarvitsee rahaa.
FREDDY SAI UUDELTA LAKIMIEHELTÄÄN PAREMMAN TUOMION
FREDDY LOPEZ SAI KAKSI KYMMENEN VUODEN TUOMIOTA,
MUTTA VAPAUTUI JO KAHDEKSAN VUODEN JÄLKEEN
FREDDYN UUSI SOPIMUS HYVÄKSYTTIIN,
KUN HÄNEN PERHEENSÄ MAKSOI UHRIEN LAPSILLE 230 000 DOLLARIA
Freddy Lopez antoi rahaa säätiöön -
veljentytärtäni ja -poikaani eli Brianin lapsia varten.
Silloin en tiennyt, että hän sai siitä lyhyen tuomion.
En olisi suostunut siihen.
Minusta ei pitäisi olla mahdollista, että rahalla selviää kamalasta rikoksesta.
Olen Gary Len Yates.
Minulla oli viisi veljeä.
Timmy on heistä ainoana elossa.
Menin isäpuoleni kanssa hautajaiskotiin tunnistamaan veljeni.
Oli hirveää nähdä veljeni pöydällä -
elottomina -
ja kasvonsa naarmuilla lattialla raahaamisen jäljiltä.
Luodinreiät silmissään ja päänsä sivussa.
Se oli täysin epäinhimillistä.
Tiedän, että Brandon toimi teloittajana. Salazar pani sen aluilleen. Se on varma.
Uskon, että Freddy Lopez järjesti ruumiiden hävittämisen.
He ovat kaikki yhtä syyllisiä.
Kenenkään heistä ei pitäisi saada kevyttä tuomiota, vaan sama tuomio.
Kuolemantuomio.
Heidät pitäisi teloittaa. He eivät saisi olla elossa minusta.
VUONNA 2011 TUOMIOISTUIN PÄÄTTI, ETTÄ LOPEZIN TEKEMÄ SOPIMUS -
SALATTIIN HUTCHISONIN ALKUPERÄISESSÄ OIKEUDENKÄYNNISSÄ
OLTUAAN 15 VUOTTA KUOLEMAANTUOMITTUNA -
BRANDON HUTCHISON SAI ELINKAUTISEN ILMAN MAHDOLLISUUTTA EHDONALAISEEN
Olen kiitollinen siitä, ettei häntä teloitettu.
Mutta hän ansaitsee enemmän kuin elinkautisen.
Lapseni ansaitsevat enemmän kuin sen,
että heidän isänsä sai elinkautisen.
Hän ei suunnitellut tappavansa ketään sinä iltana -
uskoakseni.
BRANDON JA MICHELLE EROSIVAT VUONNA 2001
AVIOLIITTONSA AIKANA -
BRANDON EI IKINÄ TUNNUSTANUT TODELLISTA ROOLIAAN YATESIN MURHISSA
Sen nähtyäni luulin, että minutkin ammutaan.
Freddy kysyi, soitetaanko ambulanssi.
Sanoin, että he tekevät kuolemaa.
Michael nosti veljekset takaluukkuun.
Tiesin nousevani autosta ja murhaavani ne kaksi miestä.
Freddy antoi aseen minulle. Avasin takaluukun.
En tiedä, oliko siinä Ronald vai Brian.
Tartuin toisen päähän ja ammuin. Kaksi laukausta.
Olisipa joku soittanut ambulanssin.
Kun Freddy antoi sen .22-kaliiperisen Brandonille,
olisipa Brandon sanonut siitä.
Olisipa -
hän sanonut siitä -
ja antanut sen takaisin.
Olisipa hän päättänyt toisin.
En ikinä kertonut Michellelle enkä muille kaikkea Yatesin veljesten murhista.
Olisi ehkä pitänyt kertoa hänelle sen sijaan, että odotin neljä vuotta.
Hän oli kanssani kolme, neljä vuotta.
Luulin, että se on oikein. Luulin, että niin osallisille tehdään.
Pysyin vaiti, koska pelkäsin perheeni ja turvallisuuteni vuoksi.
ENSIMMÄISESTÄ HAASTATTELUSTA KOLME KUUKAUTTA MYÖHEMMIN -
BRANDON HUTCHISON SUOSTUI KERTOMAAN LISÄÄ
Ammuttuani heitä alun perin -
olin lopun illan -
sekavassa mielentilassa.
Kysyin Freddyltä, mitä tehdä.
Joko Freddy tai Brandon teki päätökset lopun illan ajan,
enkä miettinyt lainkaan päätöksiäni.
Luotin vain häneen.
Michael on hyvä ihminen. Hänkin vain joutui manipuloiduksi.
Ansaitseeko hän elinkautisen ilman ehdonalaista?
Minusta kukaan ei ansaitse.
Jos kannan kaunaa ketään kohtaan, niin Freddyä.
Lopezilla oli miljoonia dollareita,
ja hän manipuloi ja ajatteli kuin rikollinen -
omaksi edukseen.
Tämä on vaikuttanut minuun vasta viimeisinä neljänä, viitenä vuotena.
En ennen tuntenut katumusta teoistani.
Muut sanovat katuvansa,
mutta minä en ikinä katunut, että he kuolivat niin.
Katsoin erästä tv-ohjelmaa,
jossa isoäiti tai äiti puhui tyttärestään, joka murhattiin.
Tunsin hänen tuskansa. Saatoin ajatella vain Yatesien äitiä.
Seuraavana aamuna sain teiltä viestin.
Halusitte tarinan tapauksestani.
Tuntui olevan oikea hetki kertoa totuus ja myöntää tekoni.
Tuntuu hyvältä, että olen puhunut teille tästä.
Kunpa uhrien perhe tuntisi, miten kadun heille aiheuttamaani.
Toivottavasti he ymmärtävät, etten ole hirviö -
enkä aikonut satuttaa ketään sinä iltana.
Sinä iltana tapahtui jotain pahaa. Kävi huonosti.
Jos jotain kadun,
niin sitä, etten pelastanut heidän henkeään.
Sen sijaan riistin ne. Olen pahoillani,
että riistin ne kaksi teille tärkeää ihmistä.
KYMMENEN PÄIVÄÄ HAASTATTELUN JÄLKEEN -
BRANDON HUTCHISONILLA TODETTIIN MAKSA- JA VATSASYÖPÄ
MARRASKUUN 2. PÄIVÄNÄ 2019 BRANDON HUTCHISON KUOLI VANKILASSA
HÄN OLI 44-VUOTIAS
Tekstitys: Jussi Luntiala